Бедуини
Бедуини (наименованието произлиза от арабското badawī, بدوي) обикновено са наричани арабските номадски групи, намиращи се в по-голямата част на пустинния пояс, простиращ се от атлантическото крайбрежие на Сахара през Западната пустиня, Синай и Негев до източното крайбрежие на Арабската пустиня. Понякога така се наричат и неарабски групи, особено Беджа от африканското крайбрежие на Червено море. „Бедуин“ е и общо название за обитател на пустинята.

Промени в начина на живот 
От 1950-те и 1960-те години много бедуини започват да изоставят традиционния си номадски начин на живот, за да работят в градовете в Близкия изток, особено след като пасищата намаляват и населението се увеличава. В Сирия например бедуинският начин на живот на практика изчезва по време на силна суша от 1958 до 1961 г., която принуждава много бедуини да изоставят пастирството и да си намерят някаква работа. По подобен начин правителствената политика в Египет, нефтодобивът в Либия и Персийския залив и желанието за по-висок жизнен стандарт водят до това, че повечето бедуини сега са улегнали граждани на различни нации, а не пастири и земеделци-номади.

Традиционна култура 
Бедуините по традиция са били разделени на взаимосвързани племена, всяко от които било водено от шейх. Те отглеждали камили, овце и кози, яздейки високо ценените си коне и придвижвайки се със сезоните в търсене на пасища. В продължение на векове и в ранния 20 век бедуините са били известни със силната си съпротива срещу всяко външно управление или влияние.

Племена и групи 

Има много бедуински племена, но общият брой на бедуините често е труден за определяне, особено когато много бедуини са изоставили номадския или полу-номадски живот и са се присъединили към останалото население. Ето някои от племената и исторически данни за техния брой.

 Руала живеят в Саудитска Арабия, но са разпръснати през Йордания до Сирия и Ирак. През 1970-те години според Ланкастър има 250 000 – 500 000 руала.
 Аулад али живеят в Египет и Киреника. През 1971 г. Мохсен оценява, че има около 100 000 представители на това племе в пустинята.
 Бдул бедуин живеят около Петра в Йордания.
 Амарин в северната част на Петра.
 Хоуейтат в Уади Араба, Йордания.
 Бени сахр в Сирия и Йордания.
 Ал Мурах в Саудитска Арабия.
 Сардиях в Йордания.
 Бени халид в Йордания, Израел, Палестинските територии и Сирия.
 Анайзах.
 Шамар в Саудитска Арабия.
 Багара в Судан и Чад.
 Кадафа в Централна Либия.
 Чамба в Алжир.
 Бени хасан в Мавритания.

Източници и позовавания

На английски език 
  Cole, Donald P. „Where have the Bedouin gone?“. Anthropological Quarterly. Washington: Spring 2003.Vol.76, Iss. 2; pg. 235
  Dawn Chatty „From Camel to Truck. The Bedouin in the Modern World.“ New York: Vantage Press. 1986
  William Lancaster „The Rwala Bedouin Today“ 1981
  Mohsen, Safia K. The quest for order among Awlad Ali of the Western Desert of Egypt.
  Thesiger, Wilfred (1959). Arabian Sands. ISBN 0-14-009514-4 (Penguin paperback). Великобританският пътешественик живее като и с беду от Руб-ал-Хали 5 години.

Външни препратки

На английски език 
  The Bedouin: Culture In Transition
  Bedouin Culture & Folklore 
  Center for Bedouin Studies and Development of Ben-Gurion University
  The Negev Bedouin, A Photographic Exhibit 
  Bedouin Traditions 
  The Beduin of Arabia 
  Bedouin's photographys 

Бедуини